நெக்ஸானின் எலெக்ட்ரிக் பவர் ஸ்டீயரிங் மற்றும் Dual Path சஸ்பென்ஷனை, சிறப்பான ஓட்டுதல் அனுபவத்தை வழங்கும்விதமாக, டாடா ட்யூன் செய்திருக்கிறது. மேலும், காரின் உறுதியான கட்டுமானமும், விபத்தின்போது ஏற்படும் சேதத்தை உள்வாங்கிக்கொள்ளும்விதமும் இந்த காரின் சிறப்பம்சங்களாக கூறப்படுகின்றன. எனவே, தனது ஒட்டுமொத்த வித்தையையும் நெக்ஸானில் காட்டியிருக்கும் டாடா நிறுவனம், அசத்தலான விலையில் வெளியிடும் என எதிர்பார்க்கப்படுகிறது. இதன் உற்பத்தி பணிகளும் ஏற்கெனவே ஆரம்பமாகிவிட்டன.